Boek: Daniël Lötter se stories oor spoke, sieners en legendesDaniël Lötter In Gedaantes en gedoentes – Stories oor spoke, sieners en legendes soek Daniël Lötter geeste en gedaantes op, hy besoek spookhuise en vertel meer oor sieners en legendes wat Suid-Afrikaners reeds jare lank laat kopkrap. Lötter maak kennis met die heks van Hexrivier, die seemonsters van die ou Kaap en Antjie Somers. Jacoba Marais, Japie Roux en Marie van der Post is van die minder bekende sieners, maar natuurlik bly Johanna Brandt en Siener van Rensburg nie agterweë nie. Waarom spook ŉ skoorsoekerige goewerneur, ŉ koninklike kleinseun en ŉ gewetenlose moordenaar ewe vlytig as Daisy de Melker, sr. Henrietta Stockdale en lady Anne Barnard? En wat is dit met dwaalligte en spookfoto’s? Lötter is ŉ boorling van die Bo-Karoo, waar hy van kleins af die kuns van stories vertel by meesters op dié gebied geleer het. Hy het ŉ makabere belangstelling in misdaad, veral moord, maar ook spoke en ander rare karakters en verskynsels. Sy debuutkortverhaalbundel, Die grootpad is ŉ grondpad, het in 2020 by Protea Boekhuis verskyn. 17 maal moord (2020), Ware spookverhale van Suid-Afrika (2021) en 14 maal moord (2021) is hoog aangeprys deur resensente en het albei groot byval gevind by lesers. Met Dwars – Rare karakters onder ons (2022) het hy hom verder as een van die land se voorste storievertellers gevestig. Uitgewer: Protea Boekhuis Prys: R275,00* *Prys onderworpe aan verandering Koop die boek by Graffiti Boeke